《散步堠村看桃花次孙旭堂韵》
清代·安定

前度刘郎来未迟，却嫌庄蝶梦魂痴。一村花护编茆屋，半面妆窥夹竹枝。

艳艳桃花诗起兴，融融春色酒相宜。郫筒谁织风流韵，把盏重吟幼妇词。

作者简介：安定（1765-1824），字立人，又字慵夫，号鹤清，清无锡人。幼受业先子古琴先生，博览经书旁及岐黄星数之学。逝后有安念祖收拾其遗诗鹤清诗稿二百多首抄录成编。